  Туспуктэм: Удмуртиысь Мер чаклась-эскерисьёслэн корпуссы Майя Бывальцева Россилы азьмуртэз быръёсын ужан понна Удмуртиын 3 сюрслэсь трос чаклась-эскерисьёсты дышетӥзы. Шуркынмонысен занятиосты элькунысь Мер палата радъяз. Со сярысь улосвылысь Мер чаклась-эскерисьёслэн корпуссы ивортӥз. Берпуметӥосыз пӧлын Индустри ёросысь чаклась-эскерисьёс дышетскизы, озьы ик ватсаса дышетонъёс Ижын, Глазкарын, Воткаын но Кизнер ортчытӥзы. « Занятиос федерал программая мыно, со «Независимый общественный мониторинг» ассоциациен кунысь Мер палатаен ӵош дасямын вал. Валтӥсез, мар тодыны кулэ чаклась-эскерисьёс – туала катрадлык, ивортодэт сётон » Юлия Симакова, Удмуртиысь Мер чаклась-эскерисьёслэн корпусысьтызы тренер, «Независимый общественный мониторинг» ассоциацилэн Удмуртиысь координаторез Та занятиослэн ужпумзы – быръёнъёс шара но катъя мед ортчозы, пусйиз Удмуртиысь Мер чаклась-эскерисьёслэн корпуссылэн кивалтӥсез, элькунысь Мер палаталэн тӧроезлэн воштӥсез Степан Чирков пусйиз. Чаклась-эскерисьёс пӧртэм учыръёсын пумиськыны быгатозы, соосты сэрттон-пертчон озьы ик дышетон программае пыртэмын. Тодэ вайытом, Росси азьмуртэз быръёнъёсын куара сётон 15-17 южтолэзе ортчоз. Со нуналъёсы доразы луыны быгатӥсьтэм бырйисьёс мукет интыын куара сётон понна куриськон гожтыны быгато. Тегъёс: быръёнъёс Мерпалата Дышетон Россилэназьмуртэз Удмуртия  